lv lv lv lv lv lv lv lv lv lv lv lv lv lv lv lv lv lv lv lv lv lv lv sl lv lv lv lv lv lv lv fr fi fr lv lv lv lv lv cs lv lv lv lv lv lv lv lv lv lv de lv
trešdiena, 2010. gada 30. jūnijs
Ironiski, bet pat mūsu prezidents V. Zatlers ir spiests pūst vairākuma stabulītē, lai paliktu kaut nelielas teorētiskas izredzes uz atkārtotu palikšanu prezidenta krēslā. Tā vien liekas ka mūsu ievēlētie "tautas kalpi" balansē uz virves virs bezdibeņa, kur vienā pusē uzglūn lauva, bet otrā pusē krokodils... Varbūt mūsu politiķiem tomēr ir šis tas jāpamācas no plaši pazīstamā barona Minhauzena, kurš it visur atrada risinājumu?
Pat ja pieņemam, ka Uldis Freimanis fano par fašistiem, tad rodas pamatots jautājums - ar ko šis pasākums ir sliktaks par 9.maiju? Vai tad komunisms nebija tāds pats fašisma paveids? Vai tad komunisti nešāva ebrejus? Vai krievu karavīri neaplaupīja iekaroto teritoriju iedzīvotājus? Vai komunistiskā čeka nespīdzināja cilvēkus? Padomāsim par to, ko aizliedzam un nosodam...
Bet varbūt Uldim Freimanim ir taisnība - pirms viņam pārmet fašisma popularizēšanu un atceres pasākumu īstenošanu, varbūt N. Ušakovam, V. Dombrovskim, V. Zatleram un vēl daudziem citiem derētu painteresēties par Latvijas vēsturi. No vēstures aizbēgt nevaram, bet mēs varam to atcerēties, lai nepieļautu tās atkārtošanos...
izsūtīts: trešdiena, jūnijs 30, 2010 Nav komentāru:
Etiķetes: cenzūra, neoboļševisms, neonacisms, pilsoniskā žurnālistika, prese, vēsture
piektdiena, 2010. gada 4. jūnijs
Kad solījumi nebūs ne graša vērti
Vēlēšanu laiks ir tik tuvu, bet neskaidrības par partiju un apvienību iespējamiem likteņiem kļūst arvien neskaidrāks. Vienīgais ko var novērot šai periodā - reklāmu un solījumu apjoma kāpums, bet tai pašā laikā ir novērojams arī solījumu nepildīšana...
Palūkosimies uz Saskaņas Centru (SC). Rīgas mērs Nils Ušakovs (SC) diezgan kategoriski izsakas par nacionālā jautājuma aizskaršanu pirmsvēlēšanu cīņu laikā, kas viņaprāt ir nevajadzīga greznība. Pilnīgi iespējams, ka šāda nostaja iet cauri tādā daudznacionālajā valstī kā Krievija vai ASV. Bet Latvija taču pastāv tikai tāpēc, ka te ir tāda tauta kā latvieši, jeb tie, kas sevi par tādiem uzskata...
Man personīgi ļoti svarīgi, kāda nostāja ir katrai politiskajai partijai vai partiju apvienībai. Un cik saprotu, arī pašam N. Ušakovam tas nav mazsvarīgi. Gluži pretēji saviem izteiktajiem vārdiem, viņš ir apņēmies uzrīkot rīdziniekiem kārtīgus Jāņus ieskaitot pat bezmaksas sabiedrisko transportu. Tad jau iznāk ka N. Ušakovs nacionālo jautājumu ļoti ņem vērā, neskatoties uz saviem vārdiem. Vienīgi ko gribas zināt - kādu partiju krāsās šie svētki būs? SC un LPP/LC+TP? Un kas par šo N. Ušakova reklāmas kampaņu maksās? Vai SC? Vai pats N. Ušakovs? Maz ticams. Visticamāk ka naudiņa nāks no Rīgas budžeta...
Savulaik A. Šlesers (LPP/LC) izcēlās ar solījumiem par 50 000 darbavietām. Tad nu izrādas ka solīšanas mānija ir piemetusies arī N. Ušakovam, kurš sācis pūst stabulītē A. Šlesera stilā, solot rīdziniekiem 5000 dzīvokļus. Gribētos jau zināt, kur viņš grābs naudu šim projektam. Bet varbūt būs tāpat kā ar A. Šleseru? Pirms vēlēšanām solīja, pēc vēlēšanām pieklusa... N. Ušakovam taču ir labs skolotājs, kas var pamācīt kā vajadzīgajā brīdī pirms vēlēšanām salasīt nepieciešamo balsu skaitu. Un tad vairs neliekas savādi, ka vicemērs A. Šlesers saņem savu algu pat tad, ja neierodas darbā. Un vispār, kāpēc viņš vēl nav atlaists, ja savus tiešos darba pienākumus aizvieto ar personīgā biznesa interesēm?
Arī tik plaši pazīstamais KNABa šefs Normunds Vilnītis pēkšņi saņēmis dūšu un met izaicinājumu premjeram. Te nu rodas jautājums. Kā cilvēks bez paša mugurkaula izlēmis stāties pretim tam, kas palīdzējis viņam tai krēslā tikt? Te nu atliek tikai vērot, kas visvairāk atbalstīs N. Vilnīti. Ja Valdis Dombrovskis (JL) atbrīvosies no KNABa pašreizējā šefa, tad visticamāk uzpeldēs arī N. Vilnīša aizmugure, kas noteikti atkal appelēs pie sabiedrības sirdsapziņas, kā reiz to darīja "Vienotība" par Alekseja Loskutova (SCP) padzīšanu no KNAB... Ja man būtu jāuzmin vainīgie, es teiktu ka drīzumā izdzirdēsim "tautas kustības" labo cilvēku (uzņēmēju) vaimanas par netaisnību, kas valda visapkārt... Skaidrs ir tikai tas, ka KNABu grib kontrolēt vai ikviena partija.
Interesanti ir vērot "tautas kustību" "Par labu Latviju", kas vēl nesen iepriecināja savus fanus ar savu īsto seju - (AŠ)². Vēl līdz sim nesaprotu, kāpēc viņiem bija jāņirgājas un jāaptraipa vārds "tauta". Kompānija ir savākusies krimināla (maigi izsakoties). Nenoliedzami, ka šiem subjektiem naudas ir gana daudz, lai nopirktu un uzpirktu visus. LNT un TV5 varēs pa blatu raidīt intervijas un politiskās reklāmas ar (AŠ)² sejām, bet apvienība "Par labu Latviju" varēs finansēt reklāmas kampaņas. Visas iespējas nomelnot politiskos pretiniekus un apdāvināt tos, kas liks "Vienotībai" un citiem spieķos sprunguļus...
Tā pati unikālā situācija ir ar analogo un digitālo TV apraidi... Valdība solīja daudz ko, bet šā vai tā ap 200 000 cilvēku palika bez TV apraides. Tas ka cilvēkiem nav naudas, nevienu neinteresēja. Svarīga bija un ir tikai peļņa. Interesanti, ka www.apollo.lv diezgan aktīvi un redzami atspoguļo Tautas Partijas (TP) darbību. Un nav jābūt sevišķi gudram, lai vilktu saiknes ar Lattelecom, kam ir monopola tiesības digitālās TV apraidē. Acīmredzami ir redzams fakts, ka "Par labu Latviju" un (AŠ)² ir acīmredzams monopols medijos. Vai Konkurences padomei tas neliekas aizdomīgi? Nu lab... Ir jau arī KNABs, kurš arī neko neredz... Viss šis farss tikai norāda uz to, ka uzticēties solījumiem nedrīkst. Vēl nesen V. Dombrovska vadītā valdība apgalvoja, ka ar autobusiem skolēniem nekādu problēmu nebūs. Bet tagad nākas dzirdēt ka nekas nenotiks tikai tāpēc, ka nav daža laba "vadoņa" paraksta... Un šis marazms notiek pirms vēlēšanām. Tad ko mums gaidīt pēc vēlēšanām, kad solījumi nebūs ne graša vērti?
izsūtīts: piektdiena, jūnijs 04, 2010 Nav komentāru:
Etiķetes: kukuļošana, nauda smako, pērkamie politiķi, pilsoniskā žurnālistika, solījumu laiks, uzņēmēji asina zobus, vilki aitas kažokos
Jaunākas ziņas Vecākas ziņas Sākumlapa
nothing special... (A.Slakteris no Latvijas)
Apskatīt manu pilno profilu
Nerrs (āksts), kas draugos ar (ne)veselo saprātu, bet vēl godīgs un varas nesamaitāts ;-)
Rakstu to, ko domāju un nav svarīgi, vai tas kādam ir kā dadzis acī...
Mani uzskati nav ideāli, bet mans mērķis ir likt aizdomāties par to kas notiek šai valstī.
Gan jau katrs pats saviem spēkiem beigās izdomās, kas ir tie vecie vēzīši jaunajos iepakojumos...
Kad solījumi nebūs ne graša vērti
2. pasakas tiem kam vēl nav 18+ un vecākiem ;-)
3. dažas atpazīstamas spēles atpūtai ;-)
4. anekdotes labam garastāvoklim...
cenzūra jaunā cerība ;-) Jaunais Laiks atkal sola kukuļošana nauda smako neoboļševisms neonacisms pērkamie politiķi pilsoniskā žurnālistika prese pseidodemokrātija solījumu laiks uzņēmēji asina zobus vēsture vilki aitas kažokos
Saņemiet "Politiskos Minhauzenu stāstus." uz e-pastu
Veidnes “SIA Lieliski” motīvs. Nodrošina Blogger.